เซปิง ควง สุรชัย เปิดใจ ข้อครหาลวงโลก ทำศัลยกรรมหน้าผี (คลิป)
เซปิง ไชยศาส์น ประธานโครงการเฟซออฟ ถูกกล่าวหาทำศัลยกรรมจนกลายเป็นหน้าผี ฉ้อโกงประชาชนในช่วงที่ผ่านมา ,ทำไม? สุรชัย สมบัติเจริญ นักร้องและดารานักแสดงชื่อดัง ต้องมาทำศัลยกรรมรอบ 2 หรือมีผลประโยชน์กันส่วนตัว,ที่มานามสกุล ไชยศาส์น เกี่ยวอะไรกับอดีตนักการเมืองดัง และสาเหตุเปลี่ยนชื่อบ่อยครั้ง ทำคนมองลวงโลก,ล่าสุด ,เซปิง ไชยศาส์น, ประธานโครงการเฟซออฟ พร้อม ,สุรชัย สมบัติเจริญ, นักร้องและดารานักแสดงชื่อดัง เปิดใจในสิ่งที่สังคมสงสัยข้องใจผ่าน ,ทีมข่าวเจาะประเด็นไทยรัฐออนไลน์, อย่างหมดเปลือก,สิ่งที่เกิดขึ้นได้ข่าวว่า ได้ทำให้น้ำหนักลดลงจริงหรือ?,ตรอมใจค่ะ ตรอมใจหนักมาก ก่อนหน้านี้เราคิดว่าโครงการของเราจะสามารถยกระดับเทียบเท่าสู้เกาหลีเค้าได้ กลายเป็นโครงการที่ต้องมาช่วยเหลือเยียวยาประชาชนที่เค้าตกเป็นเหยื่อศัลยกรรมที่หลอกลวง จากนั้นเราไม่รู้ว่าการช่วยเหลือของเรามันทำร้ายตัวเราเอง มันทำให้เราต้องกลายเป็นจำเลยสังคม คือเราถูกจับ กลายเป็นข่าวใหญ่โตไปทั่วโลก และทั่วประเทศไทย ,ตอนนี้คดีความไปถึงไหนแล้ว?,คดีความก็ว่ากันไปคงต้องใช้เวลา แต่วันนี้สิ่งที่เราให้สังคมได้ทราบคือความจริง เอาความจริงออกมาเปิดเผย,ความจริงอีกด้านของ ดร.เซปิง คืออะไร?,ใช่ค่ะ ความจริงที่เราถูกกล่าวหาอย่างไรบ้าง ก็กลุ่มคนที่กล่าวหาเราไปออกรายการดังรายการนึงได้พูดอะไรไว้ ไม่ตรงกับสิ่งที่พูดกับเรา ในวันที่เค้าก่อนรับการผ่าตัด ,ช่วยชี้แจงมาเป็นข้อๆ เลย?,เช่น บอกว่าเราทำให้เค้าเป็นหน้าผี ลองไปอ่านคอมเมนต์ตอนนี้ ประชาชนก็เริ่มเข้าใจแล้วนะคะว่า เป็นเพราะเค้าทำมาก่อน หรือเพราะเราทำให้เค้าเป็น ซึ่งคำที่รุนแรงที่สุดคือ คำว่าหน้าผี ซึ่งหน้าผีนี่ต้องเละใช่มั้ยคะ แต่เรากลายเป็นว่าเราไปทำร้ายพวกเค้าหมดเลย บางคนก็บอกว่าเราทำให้เค้าหน้าเบี้ยวหน้าบูด จริงๆ แล้วคือเค้าถูกหมอท่านอื่นทำร้ายมา ฉีดสารซิลิโคนใส่เข้าไป แก้ไขก็ไม่จบ แล้วเค้าไปกันทุกที่ไม่มีที่ไหนรักษาเยียวยาให้,แต่ว่าเซปิงช่วย บางคนอยู่ต่างประเทศ และหมดศัลยกรรมจาก 9 ประเทศทั่วโลกไม่รับรักษา เพราะฉีดซิลิโคนเหลวมา และเป็นซิลิโคนพลาสติก ทำให้หน้าของเค้าแข็งเป็นก้อนหินเลย ไม่ว่าจะทานอะไรเข้าไปเค้าก็เจ็บปวด ไม่ว่าจะได้กลิ่นอะไรเค้าก็เจ็บปวด เราสงสารเค้า เรารู้ว่าเป็นสิ่งที่ยากมากที่เราจะช่วยเค้า แต่วันนี้สิ่งที่เราช่วยไปมันกลายเป็นว่าเราเนี้ย เราไปทำร้ายเค้า,ที่ผ่านมาถูกฟ้องร้องกลับ? ,ใช่ค่ะ เราถูกบุกจับโดยไม่มีหมายเรียก แล้วเราทำดีมาทั้งชีวิต แต่มันกลายเป็นว่าคำกล่าวหาแค่นี้ ในประเทศไทยเราอยู่กันยังไงล่ะคะ ถ้ากฎหมายเป็นแบบนี้ คือรู้สึกแย่มาก,ก่อนที่คู่กรณีทั้ง 8 คน ซึ่งเป็นผู้เสียหาย จะตกลงทำศัลยกรรม ได้อธิบายสิ่งที่จะเกิดขึ้นว่าอาจจะไม่เป็นอย่างที่เค้าคิดหรือไม่?,มีเอกสารเซ็นหมดค่ะ ไม่ใช่แค่อธิบาย,ยืนยันนะ มีหลักฐานที่เซ็นทั้งหมด ขอย้ำอีกที?,ใช่ค่ะ ถูกต้องค่ะ แต่ทำไมเค้าถึงลืมว่าเค้าเซ็นอะไรไว้ สิ่งๆ นี้ที่เราออกมา 5 เดือน ครบ 5 เดือนจริงๆ ตั้งแต่เค้าไปออกรายการดังรายการนึงเราปวดใจมาตลอดเลย ซึ่งถ้าเราไม่ช่วยเค้าในวันนั้น เราคงไม่ต้องเจ็บปวดขนาดนี้ เราเสียหายหนักมากค่ะ ,สิ่งที่เกิดขึ้น 5 เดือน เราได้รับผลกระทบอะไรบ้าง?,ผู้ที่เข้าร่วมโครงการทั้งหมดขอยกเลิก ผู้ที่ต้องการการช่วยเหลือ ต้องการเข้ามาทำการผ่าตัดไม่กล้ามาแล้ว เพราะเค้าคิดว่าเราเป็นคนหลอกลวงประชาชน และคนที่จองคิวผ่าตัดเอาไว้ยกเลิกกันเป็นจำนวนมากเลยทีเดียวค่ะ ดังนั้นทำร้าย ดร.เซปิงได้ แต่อย่าทำลายความหวังของผู้หญิงทุกคน โดยเฉพาะคนที่เค้าต้องการเยียวยารักษา แล้วไม่มีที่เยียวยารักษาเหมือนคุณ เรากำลังช่วย แต่คุณกำลังมาทำลายคนอื่น และสิ่งสำคัญคือคุณกำลังทำลายเศรษฐกิจประเทศไทย คนบางคนอาจจะกำลังเชียร์เกาหลีอยู่ คนบางคนอาจมีเพื่อนเป็นเอเย่นต์เกาหลีอยู่ แล้วก็เชียร์ว่าเกาหลีดี จึงต้องทำลายชื่อเสียงโครงการเฟซออฟ,บอกเลยว่าวิบากกรรมนี้หนักมากนะคะ เพราะคุณไม่ได้ทำกับด็อกเตอร์เซปิงคนเดียว คุณกำลังทำกับประเทศไทย ขอเถอะค่ะ จะฆ่าด็อกเตอร์ก็ฆ่าได้นะคะ แต่อย่าทำลายเศรษฐกิจประเทศชาติ ทุกวันนี้คนแห่ไปเกาหลีหมดแล้ว เพราะคิดว่าโครงการเฟซออฟที่คิดว่าเป็นเบอร์ 1 ของประเทศดีที่สุดที่ช่วยคน แต่กลายเป็นเราเป็นคนหลอกลวง ไปดูคลิปความจริงกันค่ะ เราได้เผยแพร่ไปแล้วในช่องทางของเฟซออฟนะคะ แล้วจะรู้ว่าหลักฐานความจริงอยู่ตรงนั้นทั้งหมดค่ะ,คุณสุรชัย ยังคงเชื่อมั่นใน ดร.เซปิง อีกหรือ?,เราต้องเรียนอย่างนี้นะครับ หลังจากได้ดูข่าวมารู้สึกเห็นใจน้อง ดร.เซปิง ซึ่งคนที่มาเข้าโครงการก็ประสบความสำเร็จไปเยอะแยะ ส่วนผู้ที่ออกมาร้องเรียนว่าเป็นหน้าผี เราคิดว่ามันไม่แฟร์สำหรับผู้หญิงคนหนึ่งที่พยายามช่วย ซึ่งจริงๆ ผมก็เห็นใจเค้านะ ผมก็ไม่ได้มีส่วนเกี่ยวข้องกับเรื่องคดีความหรือเรื่องอะไร ดร.เซปิง เค้าไม่ได้ค้ายาเสพติด เค้าไม่ได้เป็นฆาตกร ไม่ได้เป็นอาชญากร แต่บุกจับเหมือนกับคนทำความผิดอย่างรุนแรง ซึ่งสังคมเค้าจะมองว่านี่มันหลอกลวงเหรอ ผมก็เลยถาม ดร.เซปิง ว่า ทำไมไม่เอาหลักฐานออกมาให้ชาวโลกเค้ารู้ ให้สังคมเค้ารู้ว่าเราถูกทำร้าย มันไม่ยุติธรรมนะ ผมก็เลยคิดว่าผมต้องออกมาช่วยน้องแล้วหละ ,ผมก็คือลูกค้าคนหนึ่งที่อาจจะเป็นศิลปิน ที่อาจจะได้ในกรณีพิเศษ ที่น้องเค้าดูแลผมมา แต่ที่ผ่านมาตัวผมเองก็ไม่ได้ถือว่าเป็นพีอาร์โดยตรง เพราะผมก็ไม่เคยแนะนำใครมาให้น้อง ซึ่งตัวน้องเองก็ไม่ได้บอกให้ผมช่วยหาลูกค้าให้,ไม่ได้รับค่าพีอาร์เลย? ,ไม่มี ไม่มีอะไรเลย ยืนยันได้ ไม่ได้เป็นพรีเซ็นเตอร์ด้วย ไม่ได้เกี่ยวข้องเลย เป็นเพียงผู้เข้าร่วมโครงการท่านนึงที่บังเอิญเป็นข่าวดังเมื่อประมาณร่วม 4 ปีที่ผ่านมา ผมก็เห็นว่าสังคมตรงนี้มันเป็นอะไรกัน ทั้งเจ้าหน้าที่รัฐที่น่าจะสืบสวนดูแลในกรณีที่ว่ามันจริงรึเปล่า ไม่ใช่เอาหน้าที่เข้าไปบุกถล่มทลายเหมือนอาชญากรค้ายาเสพติด 30-40 นายที่บุกไป ดูแล้วมันตกใจ ผมเองก็เอ๊ะมันเกิดอะไรขึ้นกับบ้านเมืองนี้ มันไม่มีความยุติธรรม ,4 ปีที่ผ่านมา ตั้งแต่ทำศัลยกรรม มีอะไรเปลี่ยนแปลงบนใบหน้าบ้างมั้ย?,ก็ไม่เห็นมีอะไรเปลี่ยนแปลง ผมก็แฮปปี้ตามวัยของผม เรื่องของการศัลยกรรมคือความสุขของคนมีกำลังพอที่จะดูแลตัวเอง แต่ไม่ใช่ว่าทำปุ๊บคุณจะเป็นเทพตลอดไป มันก็ต้องมีการดูแลส่วนตัว อย่าง 3 ปีผ่านไปแล้ว มันก็ต้องมาดู เพราะเราอยู่ในสังคมของการใช้หน้าตา ก็เราเป็นศิลปิน ตรงไหนบกพร่องไปเราก็ต้องดูแลมันใหม่ ซึ่งเราก็มีโอกาสได้ส่งเสริมในโครงการ ทำให้คนไทยจะได้ไม่ต้องออกไปเสียเงินต่างประเทศเป็นล้านๆ,ทำมากี่รอบแล้ว?,เพิ่งจะรอบที่ 2 พิสูจน์ว่าเป็นหน้าผีรึเปล่า รอบที่สองที่จะทำให้ประชาชนเห็น ไม่ว่าจะเสพติดอะไร แต่ถึงจะเสพติดมันก็เป็นความสุขของผม,คนเค้าบอกว่าอายุปูนนี้รูปร่างภายนอกยังจำเป็นอยู่เหรอ? ,ผมก็ไม่อยากจะตกรุ่นเหมือนกัน ผมอายุ 60 กว่าแล้ว ผมไม่อายหรอกว่าผมอายุเท่าไหร่ เรามีอะไรที่เราสามารถปกปิดได้ในเรื่องของการแต่งกาย เรื่องของการดูแลผิวพรรณ มันทำได้ มันไม่ได้ไปทำให้คนอื่นเค้าเดือดร้อน และคนที่เดือดร้อนก็ไม่ใช่ผม แต่น้องเค้าเดือดร้อน ผมก็เลยต้องออกมาบอกว่า สังคมต้องให้ความยุติธรรมเค้า ในการที่จะสื่อสารออกไปให้ชาวโลกรู้ สังคมได้รับรู้ ไม่ใช่พูดอยู่ฝ่ายเดียว ,คนวิพากษ์วิจารณ์การเฟซออฟของ ดร.เซปิง โฆษณาเกินจริง? ,จะเกินจริงได้อย่างไร ตัวบุคคลยืนยันคือประชาชนที่เข้าร่วมโครงการหลายพันคน,ทำไมไม่เปลี่ยนชื่อเฟซออฟเป็นอย่างอื่น? ,แล้วเบบี้เฟซล่ะคะ? มันก็เป็นชื่อเฉพาะที่เค้าจะตั้งขึ้นมานะคะ ,อาจจะเป็นชื่อคลินิก 1234 อะไรก็ได้?,ด้วยความที่จริงๆ ชื่อนี้ไม่ได้สำคัญอะไรนะคะ ที่สำคัญคือความปลอดภัยของผู้เข้าร่วมโครงการมากกว่า ว่าทำผ่าตัดแล้วปลอดภัย ได้ผลลัพธ์แล้วพึงพอใจ คนตั้งหลายคนทำไมชีวิตเปลี่ยนพึงพอใจกันหมด แต่คนเพียงแค่ 7-8 คน อาจจะไม่พึงพอใจ ไม่มีความสุข แต่ว่าเราต้องดูกันค่ะ ว่าที่มาที่ไปเป็นอย่างไร ,ยืนยันอีกครั้ง ไม่มีการโฆษณาเกินจริง หรือชวนเชื่อ? ,ไม่เกินจริง ไม่ชวนเชื่อนะคะ ก็คือการสัมภาษณ์บุคคลใดก็บุคคลนั้น บุคคลนั้นๆ มีความต่างอย่างไร ต้องดูกันเป็นคนต่อคนนะคะ ,คุณสุรชัยกับด็อกเตอร์เซปิง ก่อนหน้ารู้จักกันมาก่อนมั้ย?,ผมรู้จักน้องด็อกเตอร์เซปิงจากลูกสาวผม ลูกสาวมาปรึกษา ดร.เซปิง ว่าคุณพ่ออยากทำ คุณพ่อดูโทรม ถ่ายละครก็ได้บทแก่ขึ้นเรื่อยๆ แล้ว จึงเริ่มต้นการทำศัลยกรรม,เสียใจมั้ยว่าที่ผ่านมา มีคนเรียก ดร.เซปิง ว่า ลวงโลก? ,เสียใจมากค่ะ,ที่ผ่านมามีคนไปสืบประวัติ พบมีการเปลี่ยนชื่อ นามสกุลบ่อย?,ยินดีที่จะอธิบายตรงนี้เลยนะคะว่า การเปลี่ยนชื่อมา 4-5 ครั้งคือว่า แต่ก่อนนี้บ้าการดูดวงมาก ดูฮวงจุ้ย เวลามีซินแสมาปรับฮวงจุ้ยที่บ้านที ที่บ้านก็ต้องรื้อ โละ ทุบ และเวลาดูหมอดูต้องเปลี่ยนชื่อ เพราะเราทำธุรกิจ เราถูกหลอก เราเฟล เราผิดหวัง เรารู้สึกเหมือนแย่ การที่หมอดูทักว่าต้องเปลี่ยนชื่อ พระก็ทักให้เปลี่ยนชื่อ เปลี่ยนธุรกิจ เราก็เปลี่ยนชื่อ,ทำไมคนอื่นเปลี่ยนชื่อไม่เป็นปัญหาล่ะคะ แต่ ดร.เซปิง เปลี่ยนชื่อแล้วเป็นปัญหา มาดูกันที่การกระทำของคนคนนั้นว่าเป็นอย่างไรมากกว่า ฉะนั้นเมื่อ ดร.เซปิงได้พบกับพุทธวัจนะ จึงรู้ว่าคำสอนที่ถูกต้องโดยความจริงของพระศาสดา คือไม่ให้ยึดติดกับสิ่งเหล่านี้เลย การที่เราไปยึดติดกับสิ่งที่พระองค์ไม่ได้ตัสรู้ ไม่ได้สอนเรา แล้วเราไปยึดติดกับการบรวงสรวง การขอ อะไรจะดลบันดาลเราได้ล่ะคะ เราจึงกลับมาใช้ชื่อตั้งแต่เกิด ชื่อเซปิง คือชื่อตั้งแต่เกิด เรียกกันมาตั้งแต่ตัวเล็กๆ เลย แต่ไปโรงเรียนแล้วถูกเพื่อนล้อตลอด ปิงดูดเลือดมาแล้ว เป็นเด็กก็หลอนอ่ะค่ะ,เดิมชื่ออะไรมาก่อน?,ชื่อเดิมตั้งแต่เกิดคือ ชื่อเซปิง ,แล้วนามสกุล ไชยศาส์น ได้มาจากไหน?,นามสกุลนี้คุณพ่อให้มาเปลี่ยนใช้ตอนโตค่ะ,หมายความว่าคุณพ่อต้องนามสกุล ไชยศาส์น ด้วยรึเปล่า?,ใช่ค่ะ ถูกต้องค่ะ,เป็นญาติกับนักการเมืองใช่รึเปล่า?,ใช่ค่ะ เราคือครอบครัวค่ะ,มีข่าวมีการเช็กในทะเบียนบ้านแล้ว ไม่มีคุณเซปิง เกี่ยวข้องกับตระกูล ไชยศาส์น เลย? ,อันนี้เป็นเรื่องละเอียดอ่อนภายในครอบครัวนะคะ ทุกๆ ครอบครัวน่าจะมีเรื่องละเอียดอ่อน ก็ขออนุญาตไม่ลงรายละเอียดลึกนะคะ ,ดร.เซปิง ไม่ใช่หมอ ใช่มั้ย?,ไม่ใช่หมอค่ะ เราไม่เคยบอกว่าเราเป็นหมอเลย เมื่อใครเรียกเราว่าหมอ เราก็จะทักท้วงทุกครั้ง กรุณาอย่าเรียกเราว่าหมอ ,เพราะฉะนั้นไม่ใช่หมอ แสดงว่าไม่มีความรู้วิชาชีพทางด้านศัลยกรรม? ,แต่มีความรู้และประสบการณ์ของตัวเองที่ทำศัลยกรรมมาเยอะ เราอยากบอกต่อในสิ่งที่ดี ว่าศัลยกรรมการแพทย์ไทย เก่งกว่าต่างชาติ และแพทยสภาก็มีความเห็นออกมาแล้วด้วยค่ะว่าเราสามารถที่จะแนะนำปัญหา การวิเคราะห์ใบหน้าคือการพูดถึงปัญหาของคนคนนั้น เราพูดคุนกันในฐานะที่เรามีประสบการณ์ และผู้ที่มีความรู้ศึกษามาเรื่องของศัลยกรรมความงาม แพทยสภามีความเห็นว่าไม่ผิด  ,แต่กลับไปฟังความเห็นของคุณหมอ 2 ท่าน (เราไม่ขอเอ่ยชื่อคุณหมอนะคะ) ซึ่งบอกว่าเราไม่สามารถทำได้ ทั้งที่ตำรวจฟังความเห็นของแพทยสภา แต่ตำรวจไปฟังความเห็นของหมอ 2 คน หมอ 2 ท่านนั้นก็ดันเป็นคู่อริทางคู่ความของเราด้วย ,เรื่องนี้มันจะจบยังไง เรื่องของคดีความ?,เราสบายใจมากเรื่องของคดีความ เพราะว่าวันนี้แค่เอาหลักฐานออกมาเพียงน้อยนิดเองนะคะ ยังเหลืออีกประมาณสัก 80 เปอร์เซ็นต์ก็ว่าได้ค่ะ เก็บไว้ก่อนค่ะ ค่อยๆ ปล่อยก็ได้ หรืออาจจะไม่ปล่อย ให้ไปช็อกกันบนศาลเอา เราไม่ห่วงเลยเรื่องคดีความ เพราะเราไม่ได้ฉ้อโกงใคร ไม่ได้หลอกลวงใคร แล้วทุกคนมาทำผ่าตัดจริง ครบตามรายการที่ผ่าตัด.
เซปิง ไชยศาส์น ประธานโครงการเฟซออฟ พร้อม สุรชัย สมบัติเจริญ นักร้องและดารานักแสดงชื่อดัง เปิดใจในสิ่งที่สังคมสงสัยข้องใจ
เซปิง,ศัลยกรรมหน้าผี,สุรชัย ทำหน้าเด็ก,เซปิงเปิดใจ,สุรชัย สมบัติเจริญ,เซปิง ไชยศาส์น,ข่าวร้อน,ข่าวทั่วไป